Diari Oficial de la Generalitat Valenciana


Sumari del DOGV 8337, del 12-07-2018 (2018/6423)

RESOLUCIÓ de 28 de juny de 2018, del president de l'Institut Valencià de Cultura, per a la concessió d'ajudes per a millora de la producció audiovisual valenciana i, en concret, per al desenvolupament i preparació de projectes de llargmetratges de ficció, animació i documentals per a l'any 2018.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8337

Data del DOGV
:   12-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6423


Data del document
:   28-06-2018

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 de juny de 2018, del president de l'Institut Valencià de Cultura, per a la concessió d'ajudes per a millora de la producció audiovisual valenciana i, en concret, per al desenvolupament i preparació de projectes de llargmetratges de ficció, animació i documentals per a l'any 2018. [2018/6423]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 31 de gener de 2018, del president de CulturArts Generalitat (ara Institut Valencià de Cultura, per disposició final primera de la Llei 1/2018, de 9 de febrer, de la Generalitat, reguladora de l'Institut Valencià d'Art Modern), per la qual es convoca la concessió d'ajudes per a la millora de la producció audiovisual valenciana i, en concret, per al desenvolupament i preparació de projectes de llargmetratges de ficció, animació i documentals per a l'any 2018 (DOGV 8227, 05.02.2018).  
  
Antecedents de fet  
Primer. Per mitjà de l'esmentada Resolució de 31 de gener de 2018, es va convocar la concessió d'ajudes per a la millora de la producció audiovisual valenciana i, en concret, per al desenvolupament i preparació de projectes de llargmetratges de ficció, animació i documentals per a l'any 2018, d'acord amb allò que s'ha previst a l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016) per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat.  
Segon. De conformitat amb el que estableix el punt primer del resolc quart de la convocatòria, el termini de presentació de sol·licituds era de 20 dies hàbils, a comptar des de l'endemà de la publicació de la convocatòria en el Diari Oficial de la Generalitat Valenciana, per la qual cosa va finalitzar el 5 de març de 2018, havent-se presentat cinquanta-quatre (54) sol·licituds per part de les diferents persones i entitats interessades.  
Tercer. Per Acord del president de l'Institut Valencià de Cultura, de 18 d'abril de 2018, va ser nomenada la comissió tècnica de valoració de les sol·licituds, prevista en el resolc cinqué de l'esmentada Resolució de 31 de gener de 2018.  
Quart. Constituïda a l'efecte i reunida en sessió el 8 de juny de 2018, va procedir a valorar les sol·licituds d'acord amb els criteris establits en el resolc sisé de la Resolució de 31 de gener de 2018, emetent el corresponent informe i proposta.  
  
Fonaments de dret  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003) i en el Reial decret 887/2006, de 21 de juliol, pel qual s'aprova el Reglament de desplegament d'aquesta llei (BOE 176, 21.07.2006)  
Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015) i especialment allò que s'ha disposat en el seu títol X.  
Tercer. L'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (d'ara endavant, Ordre bases reguladores).  
Quart. L'esmentada Resolució de 31 de gener de 2018, del president de CulturArts Generalitat, per la qual es convoca la concessió d'ajudes per a la millora de la producció audiovisual valenciana i, en concret, per al desenvolupament i preparació de projectes de llargmetratges de ficció, animació i documentals per a l'any 2018 (DOGV 8227, 05.02.18).  
  
Cinqué. El Decret 141/2014, de 5 de setembre, del Consell (DOGV 7355, 08.09.14), pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, que estableix en l'article 2, punt 2, lletra l), entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat.  
Per la seua banda l'article 4, punt 2, lletra j), disposa que correspon a la Presidència: «Convocar i resoldre la concessió d'incentius, ajudes i subvencions i aprovar les bases corresponents».  
Sisé. La disposició final primera de la Llei 1/2018, de 9 de febrer, de la Generalitat, reguladora de l'Institut Valencià d'Art Modern (DOGV 8232, 12.02.18) que en el punt 1 estableix que: «L'entitat de dret públic CulturArts Generalitat passa a denominar-se Institut Valencià de Cultura i (...)», i en el punt 3 que: «Tota menció de CulturArts Generalitat que figure en l'ordenament jurídic, plans i programes haurà d'entendre's feta en l'Institut Valencià de Cultura».  
Per tot això, en virtut dels antecedents de fet i fonaments de dret citats i la resta de normativa d'aplicació, vista l'acta i la proposta evacuada per la comissió tècnica de valoració, així com la proposta de resolució elevada pel director general de l'Institut Valencià de Cultura, atenent al que preveu l'article 7 de l'Ordre bases reguladores, i en l'exercici de les competències per a la concessió de les ajudes que tinc atribuïdes d'acord amb els preceptes esmentats, resolc:  
  
  
Primer  
Concedir les ajudes a les persones i entitats beneficiàries que s'assenyalen en l'annex I, de la present resolució, d'acord amb la puntuació obtinguda segons la baremació de la comissió tècnica de valoració, amb càrrec al crèdit previst en la secció 09, entitat 00090, en la línia de subvenció S4006000, «Millora producció audiovisual valenciana», per un import global màxim de 176.000 ?, inclòs en el capítol IV del pressupost de CulturArts Generalitat; tal com arreplega el punt 1 del resolc segon de la Resolució de 16 de juny de 2017.  
  
A l'efecte, s'ha pres en consideració el que disposa el punt 2 del resolc segon: «Es concedirà un màxim d'onze ajudes de 16.000 ?, de conformitat amb el màxim establit en l'article 9, punt 9.2.1, de l'Ordre bases reguladores, per al desenvolupament de projectes de llargmetratges de ficció, animació i documental. De l'import esmentat, 8.000 - correspondran al guionista o guionistes, i 8.000 - a l'empresa productora que desitge realitzar el desenvolupament del projecte.  
Tres de les ajudes, com a mínim, seran per a projectes de guions de llargmetratges documentals, sempre que els projectes esmentats obtinguen un mínim de 25 punts, segons el que estableix l'article 3, punt 8.5.3.7 de l'Ordre bases reguladores.  
Si es presenten menys de tres projectes per a documentals o són menys de tres els que aconsegueixen el mínim de 25 punts, les ajudes romanents revertiran en la resta de projectes d'altres categories que, per ordre de puntuació, hagen superat els 25 punts.  
Dos de les ajudes, com a mínim, seran per a projectes de guions de llargmetratges d'animació, sempre que els projectes esmentats obtinguen un mínim de 25 punts, segons el que estableix l'article 3, punt 5.0.9.2 de l'Ordre bases reguladores.  
Si es presenten menys de dos projectes per a animació o són menys de dos els que aconsegueixen el mínim de 25 punts, les ajudes romanents revertiran en la resta de projectes d'altres categories que, per ordre de puntuació, hagen superat els 25 punts».  
Per a determinar els beneficiaris, no ha sigut necessari l'aplicació del que disposa el segon paràgraf del punt 4 del resolc sisé:  
«En el cas que empaten a punts dos o més projectes en l'última de les posicions, que dóna dret que el seu titular siga proposat com a beneficiari, es prendrà com a criteri l'ordre de presentació, proposant-se com a beneficiari a qui, atenent a la data i hora, es presentara en primer lloc en el registre electrònic, ja siga via telemàtica i, en el cas de persones físiques, també de forma presencial o pels altres mitjans de presentació referits en el resolc quart, punt 2, de la present resolució».  
  
  
Segon  
Nomenar com a suplents les persones i entitats assenyalades en l'annex II per ordre de puntuació, en els quals recaurà l'ajuda en cas de possibles renúncies, d'acord amb el que preveu l'article 7, punt 2 de l'Ordre bases reguladores, i els projectes del qual no han sigut estimats per sobrepassar-se el nombre màxim d'ajudes fixat en la convocatòria, amb indicació de la puntuació atorgada a cada un d'ells en funció dels criteris de valoració aplicats.  
  
Tercer  
Denegar l'ajuda a les sol·licituds presentades per a la millora de la producció audiovisual en valencià i, en concret, per al desenvolupament i preparació de projectes de llargmetratges de ficció, animació i documentals per a l'any 2018, assenyalats en l'annex III, basant-se en el que preveu el punt 4 del resolc sisé de la Resolució de 31 de gener de 2018: «La proposta que eleve la comissió tècnica de valoració no podrà incloure cap sol·licitud que no haja aconseguit una puntuació mínima de 25 punts, ordenant-les en funció de la puntuació obtinguda, segons el que estableix l'article 3, punt 9.5.0.7 de l'Ordre bases reguladores».  
  
  
Quart  
No figuren en el procediment i no s'han tingut en compte altres fets, ni altres al·legacions i proves que les adduïdes per les persones i entitats interessades, per la qual cosa la present proposta de resolució té caràcter de definitiva, d'acord amb el que disposa el punt 7 de l'article 6 de l'Ordre bases reguladores.  
  
Cinqué  
Les ajudes concedides per mitjà d'aquesta resolució estan acollides al règim de minimis establit en el Reglament UE 1407/2013, de la Comissió, de 18 de desembre de 2013 (DOUE L352, 24.12.2013), relatiu a l'aplicació dels articles 107 i 108 del Tractat UE a les ajudes de minimis.  
  
Sisé  
Les persones i entitats beneficiàries hauran de complir les obligacions i normes de justificació previstes en el resolc huité i nové de la Resolució de 31 de gener de 2018, del president de CulturArts Generalitat.  
Les persones beneficiàries hauran de comunicar per escrit a l'Institut València de Cultura l'acceptació de l'ajuda en un termini no superior als quinze dies hàbils, següents al dia de la publicació de la present resolució de concessió en el Diari Oficial de la Generalitat Valenciana, segons el model d'acceptació que s'adjunta a la present convocatòria com a annex III i facilitar les dades bancàries on les persones sol·licitants desitgen rebre l'import de l'ajuda, omplint el model de domiciliació bancària que s'adjunta a la present convocatòria com a annex II.  
  
D'altra banda, el termini màxim per a la presentació de la justificació de les ajudes serà el 31 de desembre de 2018.  
La presentació tant de l'acceptació com de la justificació, es realitzarà d'acord amb el que preveu per a les sol·licituds el punt 2 del resolc quart de la Resolució de 31 de gener de 2018.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició, o bé es podrà plantejar directament recurs contenciós administratiu, en els terminis i davant els òrgans que s??indiquen a continuació:  
  
a) El recurs de reposició haurà d'interposar-se davant el president de l'Institut Valencià de Cultura, en qualitat d'òrgan competent per a concedir les ajudes en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant els jutjats contenciosos administratius de València en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 28 de juny de 2018. El president de l'Institut Valencià de Cultura: Vicent Marzà Ibáñez.